Čitatelji na tragu naše rubrike 
PJESMA POSVEĆENA KACANU
Od jednog čitatelja smo dobili pjesmu posvećenu ubojstvu Karla Brklačića Kacana koji je bio HSS-ov saborski zastupnik 

ličke-novine@licke-novine.hr 

www.licke-novine.hr 

22. studenoga 2013. u 20.00 sati
GOSPIĆ - U našu redakciju došao je jučer jedan mail slijedećeg sadržaja:

Poštovani, čitao sam dosta o stradanjima Hrvata na ovom našem prostoru, pa sam se sjetio i jedne pjesme koju sam naučio od pokojnog djeda.Vidio sam da imate i objavljenih pjesama pa možda je i ova za vas. Radi se o ubistvu Karla Brkljačića

Dan deveti mjeseca aprila

velika se žalost dogodila!

U Trnovcu u tom malom selu

tužnu vidim svu Hrvatsku cjelu

di izgubi svojega junaka

Brkljačića hrabroga Hrvata!

Koji pade od ubičke ruke

za Hrvatsku on podnese muke

za Hrvatsku i njezina prava

njegova je odletila glava

od Pejine iz sela Smiljana

Smiljan selo ognjem izgorjelo

što je takvog krvnika rodilo

prokleto mu sve njegovo bilo

zemljica mu izbacila tilo

što je mnoge majke rascvilio

svu Hrvatsku u crno zavio

Nije ovo naša prva žrtva

gledajući našeg Karla mrtva

već ovako nekolke godine

sinovi nam ginu na stotine

Sjećamo se i onoga dana i 

pokojnog Radića Stjepana.

Mislim da je to to.i da nisam što zaboravio, lijep pozdrav, milan.

Nakon tog zatražili smo dodatne informacije o pjesmi i dobili drugi mail:

- Pjesmu je napisao jedan čovjek iz Donjih Pazarišta koji je bio slijep i koji je ubijen od strane partizana u Širokoj Kuli. On i njegova žena bili su teška sirotinja i bili su prisiljeni da prose. Tako su se zatekli u Širokoj Kuli i zatvoreni s ostalima u neku kuću i živi zapaljeni. A moj pokojni djed zvao se Mile Jovanović Mitran (1920-2011.) koji je te sve godine pjesmu zapamtio i prenio dalje..
Pokušali smo danas telefonom saznati neki detalj više o autoru, njegovoj sudbini. Ali prošlo je mnogo vremena. Niko se ne sjeća slijepog prosjaka iz Pazarišta, a niti likvidacije u Širokoj Kuli. U Drugom svjetskom ratu bila je jedna slična likvidacija u zaselku Klemovac, ali se pripisuje ustašama ili četnicima, a ni nju nitko, nažalost do sada nije istražio.

Jedina ste nam nada vi dragi čitatelji. Pomognite nam da saznamo nešto više o autoru pjesme koji je imao tragičnu sudbinu.

U knjizi Lika iz bloka jednog novinara o Kacanu piše:

9. IV. 1936. – U Trnovcu je plaćeni ubojica iz zasjede ubio Karla Brkljačića, narodnog zastupnika, rođen 1869. Kao seljak izabran 1921. na listi HRSS-a za narodnog zastupnika gospićkog kotara i biran do 1935. Pisao političke članke, svratio pozornost režima. Nakon 1935. povlači se iz političkog života. Ubio ga je iz zasjede plaćeni ubojica i pripadnik četnika Stipan Pejnović. Jedna od reakcija na umorstvo bio je napadaj seljaka samoborskog kotara na četničku grupicu, što se sklonila u dvor bivšeg bana Antuna Mihanovića u Kerestincu, u kojem je 16. travnja ubijeno 6 četnika. Brkljačić je pisao političke i socijalne članke u listovima Nezavisni hrvatski seljak (1926), Narodni val čovječnosti, pravice i slobode (1928)
Bio je poznat po špicnametu Kacan. U knjizi umrlih u Matičnom uredu Gospić iz tog doba ostalo je zapisano na strani 155, pod rednim brojem 4.:- 9. travnja 1936. Karlo Brkljačić, poljodjelac, supruga Marija Brkljačić rođ. Pavelić, poljodjelka, Trnovac kbr. 189, vjere Rkat. star 73 godine, sahranjen u Župnom groblju u Trnovcu 11. travnja 1936., sahranio ga Nikola Polić, arhiđakon iz Gospića. U opasci piše: ubijen od četnika hicem iz revolvera. 
Na obiteljskom spomeniku u trnovačkom groblju piše da je rođen 1862. U grobnici je sahranjena supruga Marija koja je preminula 1936. te sin Ante (47), koga su, iako je bio civil, partizani ubili 1945. na barama Trkaljuša nedaleko Trnovca.

REAKCIJE S FEJSA

https://www.facebook.com/photo.php?fbid=650300261687913&set=a.204007519650525.71360.203760166341927&type=1&comment_id=2471024&offset=0&total_comments=7 

Branko Radošević mislim da se baba luca prezivala jurčić a ne starčević također mislim da pjesmica nije kompletna a možda najviše o slijepom piscu zna baba mitranka to jast moja punica a pisca su ubili partizani u širokoj kuli to znam iz priče dida mitrana koji mi je to više puta pričao al u svakom slučaju najbolje vam se informirati kod babe mitranke

Mandica Muhar Hrvoj Stvarno Marko taj did Mitran je rođeni brat mog dida Mate Jovanovića (Mateke), pjesmu ti je poslao Milan (unuk dida Mitrana). Priča dalje kaže da je i sam slijepi pjesnik naša loza. Sestra mu je Luca Jovanović (djevojačko) što bi značilo da je i on Jovanović, Luca je poslije bila vjenčana sa Markom Starčević. Slijepi brat Lucin zavo se Mile (to sad sazna od Milana koji ti je poslao pjesmu). Oko ovih podataka informaciju možeš dobiti od Matrina "juretina" u selu Draga!

Stjepan Milinkovic Da upravo sto je Mandica rekla to je to ,a mislim da i dida Mitrana sin Stipe zna ko je slijepi pjesnik i Martin dida pokojnog Jurete.lijep pozdrav.

Stjepan Milinkovic Da,sad sam vidio,poznava sam i dida Mitrana iz Popovace i sve znam o njemu.

Stjepan Milinkovic Bio je HSS.

Sviđa mi se · Odgovori · 3 hours ago
Ličke novine A dal' znaš što o slijepom pjesniku iz Pazarišta?????

Ličke novine Stipe Ti ka da nisi čita tekst koji iđe uz sliku - rankane klikni na unaj plavi dio pa ćeš vidit što je un bija. Poz harmonikašu

